
מינהל התרבות - המחלקה לתרבות חרדית

בס"ד, ‏‏ה' טבת תשפ"ד
17 דצמבר 2023
אל:	 ועדת תמיכות 
מאת:	 חנוך גנן מנהל המחלקה לבתי"ס לאמנויות ותרבות חרדית
ישראל חשין, יועץ המשרד לענייני המגזר החרדי והתורני


הנדון: מכתב פתיח לוועדה ממליצה 
לחלוקת תקנת התמיכה בתרבות חרדית לשנת 2023 
מס' תקנה תקציבית: 19-42-02-65


חלוקת התקציב בתקנה

שנת 2023
גג תקנה ראשוני לשנת 2023 (על בסיס חלוקה ראשונית לשנת 2022)                             			6,000,000 ₪                     גג תקנה סופי לשנת 2023 (כולל תוספת בסך 1.5 מלש"ח)                                                                                             7,500,000 ש"ח                                                                                                          

שנת 2022 
גג תקנה ראשוני לשנת 2022 (על בסיס חלוקה ראשונית לשנת 2022)                            			6,000,000 ₪
גג תקנה סופי לחלוקה ראשוני לשנת 2022 (כולל תוספת של 300 אלש"ח)                    			6,300,000 ₪

תקנת התרבות החרדית כוללת 4 תחומי תמיכה ו - 4 מודלים + טבלת תקציב תרבות חרדית – תחשיב משי'  
תחום תמיכה א: 	אמנויות הבמה ברמת פעילות מקצועית למחצה וברמת פעילות חובבים
תחום תמיכה ב: 	אמנויות הבמה ברמת פעילות מקצועית
תחום תמיכה ג: 	פסטיבלים מקצועיים
תחום תמיכה ד: 	בתי ספר מקצועיים לאמנויות
 
	נתונים סטטיסטיים
	2022
	2023

	מספר בקשות התמיכה שהוגשו במרכבה
	16
	18

	מספר הגופים שמומלצים לתמיכה
	9
	10

	מספר הבקשות שמומלצות לתמיכה
	16
	17

	מספר הגופים שהגישו בקשות תמיכה בשנה הרלוונטית, אך לא הגישו בקשה בשנה קודמת
	0
	2

	מספר הגופים שמומלצים לתמיכה בשנה הרלוונטית, ואשר לא נתמכו בשנה שלפני כן בתקנה זו
	0
	1

	מס' הבקשות אשר הוגשו ונדחו על ידי המדור / ועדת התמיכות
	0
	1

	מס' הגופים אשר הוגשו ונדחו על ידי המדור / ועדת התמיכות
	0
	1

	מס' גופים שהגישו בקשה במרכב"ה וביטלו את הבקשה במהלך 2022
	0
	0












התמיכה בשנת 2023
התמיכה במוסדות תרבות חרדית בשנת התמיכה 2023 מתבצעת ע"פ 'מבחנים לחלוקת כספי תמיכות של משרד התרבות והספורט במוסדות תרבות בשנת התמיכות 2023' (להלן: 'הוראת שעה 2023'), קרי: שיעור התמיכה שאושר לגוף ותיק בשנת 2023 מתוך הסכום שעומד לחלוקה, הינו זהה לשיעור התמיכה שאושר לו על פיהם בשנת 2022, ומותאם באופן יחסי בהתאם לסכום שעומד לחלוקה בתקנה התקציבית ולשינוי במספר המוסדות הנתמכים; התמיכה שאושרה לשנת 2023 לגוף חדש הינה בשיעור של 25% מהיקף ההוצאות של המוסד בשנת 2021, בגין הפעילות מושא הבקשה. זאת על בסיס אישור מיוחד של רואה חשבון לפי תקן ביקורת 7 שהוגש.

מטרות מבחני התמיכה העיקריים
עיקר מטרתה של התמיכה במוסדות תרבות חרדית על פי מבחני התמיכה העיקריים בשנת התמיכה 2023, היא לסייע למוסדות ציבור על פי אמות מידה ענייניות ושוויוניות, לשם עידוד וקידום פעילות בתחומי התרבות והאמנות בקרב המגזר החרדי, ובכלל זה: 
· לתרום לקידום חיי התרבות והאמנות לרווחת המגזר החרדי;
· לעודד, לטפח ולקדם את היצירה האמנותית והתרבותית האיכותית והמגוונת בקרב המגזר החרדי;
· לעודד את פיתוחם ופעילותם של מוסדות תרבות ואמנות מקצועיים בקרב המגזר החרדי ולעודד את שאיפתם של מוסדות אלה לאיכות, מקצועיות, מצוינות וייחודיות.

שנת ההערכה ושאלונים נלווים מותאמים
כאמור מעלה, התמיכה בשנת 2023 מתבצעת בהתאם ל'הוראת שעה 2023'. על פי סעיף 4(ג) שנת ההערכה עבור גופים חדשים היא השנה הקלנדרית 2021. השאלונים הנלווים הותאמו אף הם לשנת הערכה זו.

אופן עבודת המדור והמחלקה המקצועית
שמות חברי המדור לתרבות חרדית לשנת 2023: גב' רבקה רביץ (יו"ר), גב' חוה בורשטיין, גב' סופיה בן שושן, גב' רחלי וייס, פרופ' יואב אריאל, הרב מיכאל וייגל, הרב חיליק פראנק. כמו כן ריכז את דיוני המדור חנוך גנן מנהל המחלקה לבתי"ס לאומנויות ותרבות חרדית, לצד הרב ישראל חשין יועץ המשרד.
בשל האמור ב'הוראת השעה 2023' לא הובאו גופים וותיקים לדיון במדור לשנת 2023.
בשנה זו הוגשו שתי בקשות חדשות: האחת מהן ............... לא עמדה בתנאי הסף; השנייה (................................. עמדה בתנאי הסף הכמותיים, לאחר בדיקת שאלוניה הנלווים ('דוחות ענייניים'), אשר כללו מידע רב ומפורט, לצד דיסק ובו ההפקה, עבורה מבוקשת התמיכה. בקשה זו הובאה, אפוא, לדיון במדור, לאחר שחבריו צפו בהפקה. חברי המדור החליטו ברוב קולות, לאחר דיון מקצועי, כי 'המוסד הינו ברמה מקצועית גבוהה וברמה אמנותית נאותה', כנדרש בתחום תמיכה ב' של התקנה (רצ"ב פרוטוקול המדור). 
	יצוין כי חברי המדור, כמו גם אנשי מינהל תרבות, ביקרו במהלך שנת 2022 בהפקות של הגופים הנתמכים, לשביעות רצונם המלא.

רצ"ב 4 מודלי האב הגנריים, שנבדקו ואושרו ע"י החשבות והלשכה המשפטית.

אישור מנהל המחלקה
· הגשת מסמכים וחומרים (במרכב"ה + שאלונים נלווים): כלל הגופים המומלצים לתמיכה העלו למערכת מרכב"ה את כל מסמכי החובה הנדרשים במועד. הגוף החדש הגיש, בנוסף, שאלונים נלווים כנדרש. 

· כפל מימון: בהתאם להצהרת הגופים בשאלוניהם הנלווים – לא יתרחש כפל מימון עבור אותה פעילות עבורה הם מבקשים תמיכה מהמחלקה לתרבות חרדית במשרד התרבות. 

· עמידה בתנאי הסף של התקנה: למיטב ידיעתנו ובדיקתנו, הגופים שהומלצו לתמיכה והמפורטים בטבלה הרצ"ב עומדים בתנאי הסף על פי מבחני התמיכה התקפים; הגופים נדרשו אף הם לחתום על הצהרה, בה הם מעידים על עמידתם בתנאי הסף הנדרשים. הוראות נוהל שר האוצר ובהוראות ותנאי הסף של המבחן.

· עמידה בנוהל שר אוצר: בהתאם לחתימת הגופים על כתב 'התחייבות לקבלת תמיכה' לפי 3א', הגופים המומלצים לתמיכה במסגרת חלוקת כספי התמיכות של תקנת מוסדות תרבות חרדית – עומדים בהוראות נוהל שר האוצר להגשת בקשות לתמיכה מתקציב המדינה ולדיון בהן.

· ישיבות עבודה: התקיימו ישיבות עבודה והתנהלות שוטפת עם נציגי הגופים, לצורך עדכונים שוטפים, מתן הדרכה וחידוד נהלים באשר למבחני התמיכה והוראות השעה השונות.

· בקרת שטח: המחלקה המקצועית ואנשי מינהל תרבות נוספים קיימו סיורים במספר גופים נתמכים (בירושלים ובבית שמש), וכן צפו במופעים ובתערוכות. במסגרת ביקורים אלה הוצגה הפעילות האמנותית של הגוף; נסקרו המופעים / תערוכות וכן הפרסומים הנלווים שיצאו אודותיהם לאור; נערכו פגישות עם האמנים המשתתפים ועם אנשי הצוות האדמיניסטרטיבי וכן הוצגו אמצעי העזר ואביזרי ההוראה השונים, ככל שישנם.

· ביקורות שוטפות: כל התיקים תקינים חשבונאית.

· ביקורות עומק: נכון למועד כתיבת שורות אלה, לא ידוע לנו על גוף שמומלץ לתמיכה, אשר לגביו קיים דוח ביקורת עומק, שהוועדה טרם קיימה אודותיו דיון ראשוני לפחות.  


בברכה,

	חנוך גנן
מנהל המחלקה 
לבתי ספר לאמנויות ולתרבות חרדית
	
	ישראל חשין
יועץ המשרד 
לענייני המגזר החרדי והתורני








העתק: 
גב' איאת ראחל, מנהלת אגף פעולות, תרבות וקהילה
גב' מריה יריב, מנהלת אגף אמנויות 

